આને ઘ્રૂવીકરણ કહેવાય છે. આ ધ્રુવીકરણ કોમી પણ હોય અને વિકાસલક્ષી પણ હોય. દલિત-આદિવાસી-લઘુમતી તરફી પણ હોય અને તેનું વિરોધી પણ હોય. સાદી રીતે કહીએ તો લોકો પોતાનો પ્રોબ્લેમ ભૂલી જાય અને અલગ જ વાતને પોતાનો પ્રોબ્લેમ માનવા માંડે. અને વળી, આવા પોબ્લેમની આસપાસ જે કંઈ ઘટના બને તેને લીધે દેશને નીચાજોણું થયું છે એમ પણ સમજે. જેમકે, રઘુરામ રાજનની વિદાય અને આંતરરાષ્ટ્રીય સ્તરે દેશની આબરુનાં ધજાગરા. કબુલ, જે રીતે એ ઘટના બની એમાં દેશનું માન વધે એવું તો કંઈ નથી પણ શું એન.એસ.જીનું સભ્યપદ કે રઘુરામ રાજનની વિદાય એ જ દેશની ખરી સમસ્યાઓ છે? કોણ વંદેમાતરમ બોલ્યુ અને કોણ ન બોલ્યુ એ કે પછી સલમાનખાનનો વિવાદ કે ઊડતા પંજાબનો વિવાદ એ સમસ્યાઓ છે?